section_heading: Pozadina i snimanje
paragraph_text: Album je bio snimljen u Oceanway and Emerald Entertainmentu u Nashvilleu, Tennesseeu i Phase Four Studiosu u Tempeu, Arizoni. U promidžbenoj je izjavi Sanctuary Recordsa, tadašnje Megadethove diskografske kuće, Mustaine pojasnio da je snimanje albuma bilo "oslobađajuće" jer je imao više kontrole nad njime nego što je ikad imao nad bilo kojim albumom od snimanja prvih dvaju Megadethovih uradaka. Mustaine je također napomenuo da je u početku pristupio albumu na opušten način, radeći na njemu tri sata po noći, četiri dana u tjednu.